ย่านชุมชนเก่า: ชุมชนรอบพระธาตุขามแก่น
ที่อยู่: ตำบลบ้านขาม อำเภอน้ำพอง จังหวัดขอนแก่น ภาคตะวันออกเฉียงเหนือ
ลักษณะสำคัญ: ชุมชนรอบพระธาตุขามแก่น เป็นเป็นชุมชนเก่าตั้งอยู่บนพื้นที่ราบใกล้กับโบราณสถานพระธาตุขามแก่นด้านทิศใต้และทิศตะวันออก พื้นที่โดยรอบเป็นพื้นที่เกษตรกรรม ได้แก่ นาข้าว เป็นชุมชนพักอาศัยแบบชนบท ประชากรในชุมชนรอบพระธาตุขามแก่นส่วนใหญ่ประกอบอาชีพด้านเกษตรกรรมเป็นหลัก ได้แก่ การทำนา รองลงมาเป็นรับจ้าง และค้าขาย ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับการเกษตร และพื้นที่ทางความเชื่อท้องถิ่น เช่น ดอนปู่ตา เป็นต้น เป็นชุมชนเก่าที่มีการก่อตั้งเป็นชุมชนใกล้เคียงกับการก่อสร้างพระธาตุขามแก่น และมีความสำคัญทางด้านประวัติศาสตร์เกี่ยวข้องกับการก่อสร้างพระธาตุขามแก่น